keskiviikko 15. helmikuuta 2017

#Hyllynlämmittäjä + höpinää oman hyllyn kirjojen lukemisesta


Melkein kaksi viikkoa on jo ollut blogissani hiljaista, nyt alkoi tulla ikävä! Helmikuu on ollut yllättävän kiireinen ja raskas muuttoineen ja koulutöineen, enkä ole ehtinyt lukea niin paljoa kuin haluaisin. Halusin kuitenkin osallistua ja tulla jakamaan oman hyllyni hyllynlämmittäjät.

Kuten ei ole varmaan jäänyt epäselväksi, niin Hyllylämmittäjä-haastehan lähti käyntiin Sivumennen-podcastista. Haasteessa on ideana valita omasta kirjahyllystään 12 lukemattomaksi jäänyttä kirjaa, ja lukea ne seuraavien 12 kuukauden aikana. Tällaiset 12 valikoitua omaan pinooni:

1. Khaled Hosseini: Leijapoika
2. John Irving: Garpin maailma
3. Kjell Westö: Missä kuljimme kerran
4. Audrey Niffenegger: Aikamatkustajan vaimo
5. Emily Brontë: Humiseva harju
6. Agatha Christie: Hercule Poirot ja huvimajan arvoitus
7. Pat Conroy: Etelän tuulet
8. Carlos Ruiz Zafón: Tuulen varjo
9. Jane Austen: Viisasteleva sydän
10. Chimamanda Ngozi Adichie: Puolikas keltaista aurinkoa
11. Stephen King: Epätoivon kaupunki
12. Mika Waltari: Sinuhe egyptiläinen

Tartun tähän haasteeseen oikein innolla, nimittäin olen jo kauan pitänyt tavoitteenani saada luetuksi oman hyllyn lukemattomat kirjat - tai ainakin vähentää niiden määrää, ei varmasti ikinä tule olemaan sitä tilannetta, että olisin ihan kaikki omistamani kirjat lukenut. Ihan huimia määriä lukemattomia minulta ei löydy (tiedän, että joillain löytyy jopa satoja), vaan vain hieman alle 30 lukematonta kirjaa. Mutta sitä suuremmalla syyllä näiden kahdentoista kirjan valitseminen olikin vaikeaa! En valinnut kirjoja sen perusteella, mikä niistä on lämmittänyt hyllyä kaikista kauiten, vaan ihan puhtaasti sen perusteella, mitä haluaisin juuri nyt eniten lukea, ja mitä voin kuvitella, että minun tekisi mieleni lukea myöhemmin tänä vuonna. Yhteistä monille pinoni kirjoille on se, että tuntuu, kuin kaikki muut olisivat ne jo lukeneet, ja itsekin olisi halunnut jo kauan, mutta muut kirjat ovat vain päässeet ensin lukuun, vaikka kiinnostus näitä kohtaan onkin suuri. Melkein minkä tahansa oman hyllyn kirjani voisin lukea vaikka heti, jos aikaa olisi. Oikeastaan sellaisia luen tämän sitten kun -kirjoja löytyy hyllystäni todella vähän, ehkä kaksi. Tiedättehän ne kirjat, joita on kiva pitää kirjahyllyssä ja ajatella, että luen kyllä tuonkin sitten, kun on oikea hetki. Ja se oikea hetki ei tule ikinä (ehkä sitten eläkkeellä?) Olen muuten huomannut, että ihmisillä (myös minulla) nuo kirjat ovat hyvin usein juuri klassikkoja. :D

Minulla on muuten koko alkuvuoden ollut eräs erittäin positiivinen ongelma. Sen jälkeen kun aloin pari vuotta sitten kunnolla harrastaa lukemista, hyvin suuri prosentti lukemistani kirjoista on ollut peräisin omasta hyllystäni. Nyt kun olen bloggaamisen myötä löytänyt huimasti uutuuksia, ei ole jäänyt juuri lainkaan aikaa omille kirjoille. Minulla on ollut poikkeuksellisen hyvä tuuri kirjastovarausten ajoituksessa, ja jo ennen kuin olen saanut edellisen kirjan luettua, pitäisi toinen jo hakea varaushyllystä. Oikeasti ihanaa, ettei aina joudu jonottamaan kuuttasataa varausta ennen kuin itse pääsee lukemaan, mutta toisaalta olen huomannut, että tällainen "aikataulutus" lukemisten kanssa aiheuttaa hieman stressiä. Niitä uutuuksia kun ei huimien jonojen vuoksi voi uusiakaan. Siispä ajattelin, että kunhan saan nyt lainassa olevat kirjat luettua, jäädytän kaikki varaukseni ja keskityn ainakin hetkeksi näihin hyllynlämmittäjiin! :)

perjantai 3. helmikuuta 2017

Tammikuussa luetut


En ole ennen tänne tällaisia kuukausittaisia koontipostauksia tehnyt, mutta ajattelin, että nyt voisi uuden vuoden (ja onnistuneen lukukuukauden) kunniaksi sellaisen rustata. Saa nähdä, jatkanko tätä muina kuukausina vai en! Otin jo alusta asti blogini kanssa sen linjan, että en bloggaa kaikista lukemistani kirjoista. Olen perfektionismiin taipuvainen ja haluan tehdä aloittamani asiat kunnolla alusta loppuun, mutta tuon päätöksen ansiosta tämä harrastus on pysynyt mukavan stressittömänä, kun minun ei oikeasti ole tarkoituskaan pitää tätä blogia minään pikkutarkkana lukupäiväkirjana. Ei ainakaan tarvitse pakolla keksiä sanottavaa sellaisista kirjoista, joista ei vaan itsellä ole mitään sanottavaa. :)

Luulin, että tammikuusta tulisi kirjojen suhteen heikko kuukausi, palasin nimittäin pitkältä lomalta opinnäytetyön, ryhmätöiden ja kesätyöhakemusten maailmaan. Näköjään koulun pariin liittynyt stressi ei sitten purkautunutkaan lukemattomuutena, vaan entistä enemmän lukunurkkaukseen hautautumisena. Koko loppuvuotta ja tammikuun alkua vaivasi hieman lukujumitus, josta kuitenkin pääsin pian eroon, kun löysin pari ihanaa kirjaa. 

Nyt pitemmittä sepustuksitta, tällaisia luin tammikuussa: (linkit niissä, joista olen postannut)

  • Jane Austen: Ylpeys ja ennakkoluulo: Yksi ikuisuuslemppareistani nyt uudelleen luettua. Olin tämän kanssa tosi hidas, ja alku vähän laahasi, mutta olihan se lopulta ihan yhtä ihana, kuin ensimmäiselläkin kerralla.                                               
  • Mari Manninen: Yhden lapsen kansa: Kiinan salavauvat, pikkukeisarit ja hylätyt tyttäret: Tämän luin e-kirjana Bookbeatista. Oli tämä ihan mielenkiintoinen, ja palkintonsa ansainnut, mutta koin, että tästä on kirjoitettu kirjablogeissa jo niin paljon, etten ihan oikeasti enää jaksa itse siitä kirjoittaa. :D         
  • Shari Lapena: Hyvä naapuri: Trilleri, jonka ahmaisin yhdessä yössä. Tämä pelasti minut lukujumituksen kynsistä.                              
  • Tove Jansson: Reilua peliäEnsimmäinen lukemani Toven aikuistenkirja, tykkäsin!        
  • Bea Uusma: Naparetki: Minun rakkaustarinani: Naparetken luin myös tosi nopeasti, oli nimittäin supermielenkiintoinen! Näin muuten viime yönä unta, että söin jääkarhun lihaa ja sain siitä trikiinejä, ilmeisesti tämän kirjan ansiota. :'D   
  • Agatha Christie: Kuolema Niilillä: Kesken ollut kirja tympi, ja kaipasin jotain nopeaa luettavaa rinnalle, joten nappasin tämän sen enempää miettimättä oman hyllyn lukemattomista. 
  • Jenni Sarras: Tavarataidot: Bookbeatin kautta luettu e-kirja kodin järjestelemisestä. Nopeasti bussissa luettu, ei kuitenkaan antanut minun "järjestelijäsielulleni" oikein mitään uutta, tosin pidin luvusta, jossa pohdittiin, minkälainen esine sopii lahjoitettavaksi, mikä taas roskiin ja niin edelleen.             
  • Joyce Carol Oates: Blondi: Annoin Blondille neljä tähteä, mutta olen miettinyt kirjaa joka ikinen päivä sen luettuani, ja mieli tekisi muuttaa nyt arvosana viideksi tähdeksi. Tämän kirjan tunnelman tulen varmasti muistamaan todella kauan.                                                                       

Kahdeksan kirjaa tuli siis luettua, mikä on minun mittapuullani aika hyvä määrä! Varsin naiskirjailija-painotteista, ihan vahingossa tosin (ja samalla linjalla jatkuu tälläkin hetkellä). Sain myös ilokseni luettua kolme suomalaista, ne kun meinaavat aina jäädä minulla lukematta.


Helmikuu on nyt muuton vuoksi alkanut varsin vähälukuisesti, mutta enköhän kohta jo palaa normaaliin lukurytmiin. Kirjasto ainakin pommittaa varauksia toisensa perään, joten oman hyllyn kirjat ovat jääneet varsin koskemattomiksi, mutta ehtiihän niitä myöhemminkin lukea. :)

Minkälainen kirjakuukausi teillä oli? Löytyikö listaltani tuttuja kirjoja?
http://hyllyntaydelta.blogspot.com/2017/02/
hyllyntaydelta.blogspot.com
crawl=CC-MAIN-2018-09
125352
application/http; msgtype=response
sha1:QT5KIHDPRYT5XTFSH3EBU23K6YZGXSO4
<urn:uuid:f58d5d36-c432-439e-a2c6-1810709a84dc>
2018-02-22T07:15:05Z
172.217.3.33
text/html
sha1:IPFY346PL4E7IUJRQYFAYD6W4N37IJRT
<urn:uuid:94f67a17-800e-4427-991e-14cb4141735f>
http://hyllyntaydelta.blogspot.com/2017/02/
response
<urn:uuid:72df86da-fbcc-4350-af30-2a7dd2499a48>
robots: classic
hostname: ip-10-65-128-226.ec2.internal
software: Nutch 1.6 (CC)
isPartOf: CC-MAIN-2018-09
operator: Common Crawl Admin
description: Wide crawl of the web for February 2018
publisher: Common Crawl
format: WARC File Format 1.0
conformsTo: http://bibnum.bnf.fr/WARC/WARC_ISO_28500_version1_latestdraft.pdf